|  |
| --- |
| Lietuvos žemės ūkio ir kaimo plėtros 2023–2027 m. strateginio plano techninės paramos veiklos srities „Lietuvos kaimo tinklas“ įgyvendinimo taisyklių, skirtų renginių komunikacijos priemonėms, 5 priedas |

**(Pavyzdinė jungtinės veiklos sutarties forma)**

**JUNGTINĖS VEIKLOS SUTARTIS**

20\_\_\_ m. \_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

*(sudarymo vieta)*

(toliau – Pareiškėjas),

*(pareiškėjo pavadinimas)*

atstovaujamas (-a) , veikiančio (-ios)

*(pareigų pavadinimas, vardas, pavardė)*

pagal ,

*(veikimo pagrindas)*

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Partneris)1,

*(o: partnerio pavadinimas,)*

atstovaujamas (-a) , veikiančio (-ios)

*(pareigų pavadinimas, vardas, pavardė),*

Pagal\_\_\_\_\_\_\_\_\_\_\_\_\_\_\_\_\_\_\_\_, toliau bendrai vadinami sutarties Šalimis, o kiekvienas iš jų atskirai

*(veikimo pagrindas)*

– Šalimi, sudarė šią jungtinės veiklossutartį (toliau – Sutartis):

**1. SUTARTIES DALYKAS**

1.Šia Sutartimi Šalys susitaria bendradarbiauti įgyvendindamos komunikacijos projektą **„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“** (toliau – komunikacijos projektas)

*(nurodomas komunikacijos projekto pavadinimas*

pateiktą pagal Lietuvos žemės ūkio ir kaimo plėtros 2023–2027 metų strateginio plano techninės paramos veiklos srities „Lietuvos kaimo tinklas“ įgyvendinimo taisykles, patvirtintas Lietuvos Respublikos žemės ūkio ministro 2023 m. gruodžio d. įsakymu Nr. 3D- „Dėl Lietuvos žemės ūkio ir kaimo plėtros 2023–2027 m. strateginio plano techninės paramos veiklos srities „Lietuvos kaimo tinklas“ renginių komunikacijos priemonių įgyvendinimo taisyklių patvirtinimo“ (toliau – Taisyklės), nepažeisdamos šios Sutarties sąlygų, Europos Sąjungos ir Lietuvos Respublikos teisės aktų, kiek jie susiję su komunikacijos projekto įgyvendinimu, reikalavimų.

2. Pareiškėjas yra pagrindinis už komunikacijos projekto įgyvendinimą, administravimą ir priežiūrą atsakingas asmuo. Partneris (-iai*)* vykdo savo dalinius įsipareigojimus, numatytus šioje Sutartyje.

3. Kiekviena Šalis turi teisę susipažinti su visais komunikacijos projekto dokumentais.

**2. INFORMACIJA APIE KOMUNIKACIJOS PROJEKTĄ**

4.Šios Sutarties objektas – komunikacijos projekto įgyvendinimas*.*

5. Planuojama komunikacijos projekto įgyvendinimo trukmė yra nuo 20\_\_ m. \_\_\_\_\_\_\_\_\_\_\_\_\_\_\_\_\_\_ d. iki 20\_\_\_ m. \_\_\_\_\_\_\_\_\_\_\_\_\_\_\_\_\_\_ d., t. y. \_\_\_\_\_ mėn.

6. Komunikacijos projekto vertė yra iki \_\_\_\_\_\_\_\_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_).  *(suma skaičiais)* *(suma žodžiais)*

7.Pareiškėjo ir Partnerio (-ių) įnašai, kuriais jie prisideda prie projekto įgyvendinimo, išdėstyti šios Sutarties IV skyriuje ir paramos paraiškoje.

**3. ŠALIŲ TEISĖS IR PAREIGOS**

8.Šalys įsipareigoja prisiimti pareigas, susijusias su parama komunikacijos projektui įgyvendinti, ir jų laikytis iki komunikacijos projekto įgyvendinimo laikotarpio pabaigos:

8.1. kartu įgyvendinti projektą taip, kaip numatyta šios Sutarties IV skyriuje „Pareiškėjo ir partnerio (-ių) įnašai į komunikacijos projektą“, komunikacijos projekto paramos paraiškoje, ir užtikrinti, kad komunikacijos projekto paramos paraiškoje deklaruojama atitiktis komunikacijos projekto tinkamumo finansuoti sąlygoms būtų išlaikoma visu komunikacijos projekto įgyvendinimo laikotarpiu (išskyrus atvejus, kai Taisyklėse nurodyta kitaip);

8.2.bendradarbiauti, keistis informacija, susijusia su šioje Sutartyje numatytų įsipareigojimų vykdymu, teikti informaciją apie komunikacijos projekto įgyvendinimo eigą;

8.3.pasiekti visus tikslus, rezultatus, numatytus komunikacijos projekto paramos paraiškoje;

8.4. vykdyti prisiimtus sutartinius įsipareigojimus, vadovaudamosi jų vykdymo metu galiojančiais teisės aktais, įsipareigojimus vykdyti laiku, tinkamai ir kokybiškai;

8.5. prisiimti atsakomybę už teikiamos informacijos patikimumą (teisingumą);

8.6.vykdyti su mokesčių mokėjimu ir, jei Pareiškėjas ar Partneris (-iai) yra registruotas (-i) draudėju (-ais), su socialinio draudimo įnašų mokėjimu susijusius įsipareigojimus, vadovaudamosi Lietuvos Respublikos teisės aktais;

8.7. Nacionalinei mokėjimo agentūrai prie Žemės ūkio ministerijos (toliau – Agentūra) reikalaujant, ne vėliau kaip per 5 (penkias) darbo dienas raštu pateikti informaciją, susijusią su vykdomu komunikacijos projektu, ir gavus Agentūros paklausimą dėl komunikacijos projekto įgyvendinimo, raštu pateikti atsakymą;

8.8.ne vėliau kaip per 10 (dešimt) darbo dienų informuoti vienas kitą ir Agentūrą apie savo rekvizitų ir duomenų pasikeitimą;

8.9. prie projekto įgyvendinimo prisidėti piniginėmis lėšomis ir (arba) veiklomis;

8.10. efektyviai panaudoti projektui įgyvendinti reikalingas paramos lėšas ir viešinti gautą paramą Taisyklėse nustatyta tvarka;

8.11. iki paramos paraiškos pateikimo dienos pasirašyti šią sutartį ir pateikti ją Agentūrai, vertinančiai projekto tinkamumą gauti paramą *(taikoma, kai komunikacijos projektas įgyvendinamas kartu su Partneriu)*;

8.12. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma buvo gauta iš kito projekto partnerio ir yra susijusi su sutartinių įsipareigojimų vykdymu, bei užtikrinti jos apsaugą, t. y. užkirsti galimybę tretiesiems asmenims sužinoti tokią informaciją.

9.Pareiškėjas įsipareigoja:

9.1.visus komunikacijos projekto pakeitimus, turinčius įtakos Partnerio (-ių) įsipareigojimams ir teisėms, prieš kreipdamasis į Agentūrą, pirmiausia raštu suderinti su Partneriu (-iais);

9.2.neperleisti jokių savo teisių ir įsipareigojimų, kylančių iš šios Sutarties, tretiesiems asmenims be rašytinio Partnerio (-ių) sutikimo;

9.3. komunikacijos projekto įgyvendinimo metu reguliariai konsultuotis su Partneriu (-iais), nuolat jį (-uos) informuoti apie projekto įgyvendinimo eigą bei atstovauti visiems komunikacijos projekto partneriams komunikacijos projekto įgyvendinimo klausimais;

9.4. užtikrinti, kad Partneris (-iai) būtų tinkamai informuotas (-i) apie jo (jų) pareigas, susijusias su komunikacijos projekto įgyvendinimu, taip pat laikytųsi visų su komunikacijos projekto įgyvendinimu susijusių įsipareigojimų, nustatytų šioje Sutartyje ir Taisyklėse;

9.5.atstovauti Partneriui (-iams) ginčuose su trečiaisiais asmenimis;

9.6.parengti ir suderinti su Partneriu (-iais) komunikacijos projekto veiklų įgyvendinimo planą;

9.7. prie komunikacijos projekto įgyvendinimo prisidėti nuosavu arba skolintu indėliu (piniginėmis lėšomis) (nurodomas Pareiškėjo nuosavo indėlio būdas pagal komunikacijos projekto paraiškoje pateiktą informaciją), kaip aprašyta šios Sutarties IV skyriuje „Pareiškėjo ir partnerio (-ių) įnašai į komunikacijos projektą“.

10.Projekto partneris (-iai) įsipareigoja:

10.1. teikti informaciją, susijusią su Sutartyje numatytų įsipareigojimų vykdymu;

10.2. finansuoti komunikacijos projekto įgyvendinimą piniginiu įnašu ir (arba) prisidėti prie komunikacijos projekto įgyvendinimo veiklomis taip, kaip numatyta šios Sutarties IV skyriuje, ir kartu su Pareiškėju dalyvauti įgyvendinant projekto veiklas;

10.3. *(kiti projekto partnerio įsipareigojimai – papildyti, jei būtina)*.

11.Pareiškėjas turi teisę:

11.1. vienašališkai nutraukti šią Sutartį su Partneriu *(-iais)*, jeigu Partneris *(-iai)* neatitinka jam *(jiems)* keliamų tinkamumo reikalavimų, taip pat dėl Partnerio *(-ių)* neveikimo arba netinkamo veikimo pasekmių, kurių per 1 (vieną) mėnesį nuo tos dienos, kai Pareiškėjas sužinojo arba turėjo sužinoti apie tokius Partnerio *(-ių)* veiksmus arba neveikimą, neįmanoma ištaisyti, todėl komunikacijos projektas negali būti įgyvendintas, arba atsiradus kitų objektyvių priežasčių, dėl kurių komunikacijos projektas negali būti tinkamai įgyvendintas;

11.2. *(kitos Pareiškėjo teisės – papildyti, jei būtina).*

12. Partneris *(-iai)* turi teisę:

12.1. įgyvendinant komunikacijos projektą, tuo pat metu teikti savarankišką paramos paraišką.

12.2 *(kitos Partnerio (-ių) teisės – papildyti, jei būtina).*

**4. PAREIŠKĖJO IR PARTNERIO (-IŲ) ĮNAŠAI Į KOMUNIKACIJOS PROJEKTĄ**

13. Pareiškėjui ir Partneriui (-iams) prisidedant prie komunikacijos projekto įgyvendinimo piniginiu įnašu, bendro (Pareiškėjo ir Partnerio (-ių)) piniginio įnašo vertė sudaro iki \_\_\_\_\_\_\_\_\_\_\_\_\_\_\_\_\_ Eur

(suma skaičiais)

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), t. y. \_\_\_ (proc. nurodyti piniginio įnašo dalį) proc. visų tinkamų

(suma žodžiais)

finansuoti komunikacijos projekto išlaidų, iš jų :

13.1. Pareiškėjas įsipareigoja prisidėti iki \_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_), t. y.

*(suma skaičiais) (suma žodžiais)*

proc. (proc. nurodyti piniginio įnašo dalį) piniginiu įnašu prie komunikacijos projekto įgyvendinimo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ etapais šia tvarka:

(nurodyti piniginių įnašų etapų skaičių)

13.1.1. pirmas piniginis įnašas iki \_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_\_) bus pateiktas iki

*(suma skaičiais) (suma žodžiais)*

20\_\_ m. \_\_\_\_\_ \_\_ d.;

13.1.2. antras piniginis įnašas iki \_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_) bus pateiktas

*(suma skaičiais) (suma žodžiais)*

iki 20\_\_ m. \_\_\_\_\_ \_\_ d.;

13.1.3. *N - asis* piniginis įnašas iki \_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_) bus pateiktas

*(suma skaičiais) (suma žodžiais)*

iki 20\_\_ m. \_\_\_\_\_ \_\_ d. ir t. t.

13.2. Partneris įsipareigoja prisidėti iki \_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_), t. y.

*(suma skaičiais) (suma žodžiais)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_proc.piniginiu įnašu prie komunikacijos projekto

*(proc. nurodyti piniginio įnašo dalį)*

Įgyvendinimo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ etapais šia tvarka:

*(nurodyti piniginių įnašų etapų skaičių)*

13.2.1. pirmas piniginis įnašas iki \_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_\_) bus pateiktas iki

*(suma skaičiais) (suma žodžiais)*

20\_\_ m. \_\_\_\_\_ \_\_ d.;

13.2.2. antras piniginis įnašas iki \_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_) bus pateiktas

*(suma skaičiais) (suma žodžiais)*

iki 20\_\_ m. \_\_\_\_\_ \_\_ d.;

13.2.3. *N - asis* piniginis įnašas iki \_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_) bus pateiktas

*(suma skaičiais) (suma žodžiais)*

iki 20\_\_ m. \_\_\_\_\_ \_\_ d. ir t. t.

14. Partneris prisideda prie komunikacijos projekto įgyvendinimo veiklomis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti veiklas, kurias įsipareigoja įvykdyti komunikacijos projekto partneris projekto įgyvendinimo metu)*

15. Jei reikia, Pareiškėjas ir Partneris Taisyklėse nustatyta tvarka gali įnešti papildomą dalyvavimo komunikacijos projekte įnašą. Jų dydžiai ir įnešimo tvarka yra nustatomi Šalių sprendimu.

16. Šalys, nusprendusios pakeisti piniginių įnašų sumas, veiklų, kuriomis partneris (-iai) prisideda prie komunikacijos projekto įgyvendinimo, terminus, turinį ar kitus su jais susijusius duomenis, turi iš anksto apie tai informuoti kitą Šalį. Šios Sutarties keitimo procedūra nustatyta šios Sutarties VIII skyriuje. Bet koks šios Sutarties IV skyriaus piniginių įnašų ar prisidėjimo prie komunikacijos projekto pakeitimas be kitos Šalies žinios yra neteisėtas. Už įnašų į komunikacijos projektą tvarkos nevykdymą ar netinkamą vykdymą Šalys atsako Lietuvos Respublikos teisės aktų nustatyta tvarka.

**5. įsipareigojimų VYKDYMas**

17. Šalys neturi teisės šia Sutartimi numatytų savo teisių ir įsipareigojimų perleisti tretiesiems asmenims be rašytinio kitų Šalių sutikimo.

18.Šalys vykdo prisiimtus sutartinius įsipareigojimus, vadovaudamosi jų vykdymo metu galiojančiais teisės aktais.

19. Šalys įsipareigoja šia Sutartimi prisiimtus įsipareigojimus vykdyti laiku, tinkamai ir kokybiškai.

20. Šalys prisiima atsakomybę už teikiamos informacijos patikimumą (teisingumą) ir atsako už tai Europos Sąjungos ir Lietuvos Respublikos teisės aktų nustatyta tvarka.

21. Šalis, nevykdanti ar netinkamai vykdanti šią Sutartį, privalo kitai Šaliai atlyginti visus su tuo susijusius kitos Šalies patirtus nuostolius Lietuvos Respublikos įstatymų ir kitų teisės aktų nustatyta tvarka.

22. Šia Sutartimi prisiimti Šalių įsipareigojimai yra neatlygintini.

23. Šalys gali būti atleidžiamos nuo atsakomybės dėl šios Sutarties nevykdymo vadovaujantis Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

**6. SUTARTIES VYKDYMO KONTROLĖ**

24. Pareiškėjas ir Partneris (-iai) supranta ir sutinka, kad įgyvendinant komunikacijos projektą bei šioje Sutartyje numatytų sutartinių įsipareigojimų vykdymo laikotarpiu būtų tikrinami su jų vykdoma veikla susiję duomenys, būtini komunikacijos projektui administruoti bei vykdyti jo įgyvendinimo priežiūrą, taip pat privalo užtikrinti su komunikacijos projekto įgyvendinimu susijusių dokumentų ir informacijos saugumą ir prieinamumą Agentūros, Lietuvos Respublikos žemės ūkio ministerijos (toliau – Ministerijos), Valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Viešųjų pirkimų tarnybos, Lietuvos Respublikos konkurencijos tarybos, Europos Komisijos ir Europos Audito Rūmų įgaliotiems atstovams.

25. Ši Sutartis ir visi su komunikacijos projekto paraiškos rengimu, vertinimu ir įgyvendinimu susiję dokumentai Pareiškėjo turi būti saugomi nuo komunikacijos projekto paraiškos pateikimo iki komunikacijos projekto įgyvendinimo pabaigos, vadovaujantis Lietuvos Respublikos dokumentų ir archyvų įstatymu, Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklėmis, patvirtintomis Lietuvos Respublikos vyriausiojo archyvaro 2011 m. gruodžio 20 d. įsakymu Nr. V-152 „Dėl Nevalstybinių organizacijų ir privačių juridinių asmenų dokumentų rengimo, tvarkymo ir apskaitos taisyklių patvirtinimo“, Elektroninių dokumentų valdymo taisyklėmis, patvirtintomis Lietuvos Respublikos vyriausiojo archyvaro 2011 m. gruodžio 29 d. įsakymu Nr. V-158 „Dėl Elektroninių dokumentų valdymo taisyklių patvirtinimo“.

26. Ši Sutartis ir visi su komunikacijos projekto paraiškos rengimu, vertinimu ir įgyvendinimu susiję dokumentai Pareiškėjo turi būti saugomi nuo komunikacijos projekto paraiškos pateikimo iki komunikacijos projekto įgyvendinimo pabaigos, vadovaujantis Pareiškėjo vidaus tvarka.

27. Agentūra, Ministerija bei kitos įgaliotos įstaigos bei asmenys komunikacijos projekto įgyvendinimo metu turi teisę kontroliuoti ir tikrinti, kaip yra vykdomas komunikacijos projektas, taip pat turi teisę tikrinti Pareiškėjo ir Partnerio (-ių) komunikacijos projekto paraiškoje ir jos prieduose, mokėjimo prašyme (-uose), komunikacijos projekto galutinėje įgyvendinimo ataskaitoje pateiktus duomenis, komercinius ir kitus dokumentus, susijusius su vykdomu komunikacijos projektu ir Sutartimi.

28. Pareiškėjas ir Partneris (-iai) įsipareigoja geranoriškai bendradarbiauti su asmenimis, įgaliotais juos kontroliuoti ir tikrinti, laiku teikti jiems visą pageidaujamą informaciją apie vykdomą komunikacijos projektą, leisti įeiti į visas patalpas, kuriose vykdomos paraiškoje numatytos vykdyti veiklos, susipažinti su dokumentais, susijusiais su šios Sutarties vykdymu. Jeigu komunikacijos projekto vykdytojas, t. y. Pareiškėjas ir (arba) Partneris (-iai), nesudaro sąlygų ar neleidžia asmenims, turintiems teisę audituoti ir kontroliuoti, kaip yra vykdomas komunikacijos projektas, apžiūrėti vietoje ir (arba) patikrinti, kaip įgyvendinamas komunikacijos projektas atvykstant ar kitomis priemonėmis dalyvaujant projekte suplanuotuose vykdyti renginiuose ir (arba) veiklose po lėšų komunikacijos projektui įgyvendinti skyrimo ir (arba) komunikacijos projekto pabaigos, tai laikoma lėšų komunikacijos projektui įgyvendinti gavimo ir naudojimo sąlygų pažeidimu.

**7. KONFIDENCIALI INFORMACIJA**

29. Konfidencialia informacija pagal šią Sutartį laikoma:

29.1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;

29.2. kita informacija, kuri bent vienos iš Šalių laikoma konfidencialia ir neviešinama; tokiu atveju Šalis, atskleidžianti informaciją, atskleisdama informuoja kitą Šalį dėl jos konfidencialumo.

30. Šalys įsipareigoja:

30.1. naudotis konfidencialia informacija tik sutartinių įsipareigojimų vykdymo tikslais;

30.2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Šalies, šios Sutarties galiojimo laikotarpiu ir po šios Sutarties įvykdymo ar jos nutraukimo be išankstinio rašytinio kitos Šalies sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti kitą Šalį apie reikalavimą įstatymų nustatyta tvarka atskleisti konfidencialią informaciją;

30.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;

30.4. visais atvejais pranešti kitai Šaliai apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas; taip pat kitą Šalį nedelsiant informuoti apie aukščiau nurodytų nesklandumų pašalinimą.

31. Pareiškėjas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su asmens duomenų apsauga.

**8. SUTARTIES PAKEITIMAS IR NUTRAUKIMAS**

32. Ši Sutartis gali būti keičiama ir (ar) papildoma:

32.1. jeigu yra keičiami ES arba Lietuvos Respublikos teisės aktai, tiesiogiai darantys įtaką ir (ar) reglamentuojantys Pareiškėjo arba Partnerio (-ių) veiklą administruojant projekto įgyvendinimą;

32.2.Šalims susitarus dėl nenugalimos jėgos(*force majeure*) aplinkybių;

32.3. kitais atvejais, nepažeidžiant komunikacijos projekto tinkamumo finansuoti sąlygų.

33. Bet koks šios Sutarties keitimas ir (ar) papildymas turi būti iš anksto suderintas su Agentūra.

34. Visi šios Sutarties pakeitimai ir (ar) papildymai tampa šios Sutarties neatskiriama dalimi.

35. Ši Sutartis laikoma nutraukta:

35.1. jei Šalys rašytiniu susitarimu susitaria nutraukti šią Sutartį;

35.2. jei Pareiškėjo kaip juridinio asmens veikla yra nutraukiama / jei Partnerio (-ių) kaip juridinio (-ų) asmens (-ų) veikla yra nutraukiama;

35.3. kitais Lietuvos Respublikos įstatymų nustatytais atvejais.

36. Pareiškėjas, gavęs Agentūros raštišką sutikimą, turi teisę vienašališkai nutraukti šią Sutartį, jeigu:

36.1. Partneris (-iai) nevykdo arba netinkamai vykdo šia Sutartimi prisiimtų įsipareigojimų;

36.2. Partneris (-iai) neatitinka jam (jiems) keliamų tinkamumo reikalavimų arba iškilo kitos objektyvios priežastys, dėl kurių komunikacijos projektas negali būti tinkamai įgyvendintas arba negali būti užtikrinta komunikacijos projekto kontrolė jo įgyvendinimo laikotarpiu.

37. Pareiškėjas įsipareigoja nedelsdamas Partneriui (-iams) pranešti apie savo sprendimą vienašališkai nutraukti šią Sutartį. Po Pareiškėjo pranešimo gavimo ši Sutartis laikoma nutraukta, jeigu Šalys nesusitaria kitaip.

38. Partneris (-iai), norintis (-ys) vienašališkai nutraukti šią Sutartį, turi apie tai pranešti Pareiškėjui ne vėliau kaip prieš 30 (trisdešimt) kalendorinių dienų iki numatomo Sutarties nutraukimo, jeigu įstatymai ar ši Sutartis nenustato kitaip.

39. Partneris (-iai), nutraukdamas (-i) šią Sutartį, įsipareigoja grąžinti Pareiškėjui visas gautas paramos lėšas, o jo (jų) investuotos lėšos negrąžinamos.

40. Partneris (-iai), nusprendęs (-ę) nutraukti šią Sutartį, įsipareigoja atlyginti Pareiškėjui ir kitam (-iems) projekto Partneriui (-iams) nuostolius, susijusius su jo (jų) pasitraukimu.

41. Jeigu komunikacijos projektas toliau neįgyvendinamas dėl Pareiškėjo kaltės, Pareiškėjas grąžina Agentūrai visas gautas paramos lėšas ir atlygina visus Partnerio (-ių) patirtus nuostolius Lietuvos Respublikos įstatymų ir kitų teisės aktų nustatyta tvarka.

**9. DOKUMENTŲ SIUNTIMAS**

42.Informacija, dokumentai ir pranešimai turi būti siunčiami šiais adresais:

42.1.Pareiškėjo: adresas\_\_\_\_\_\_\_\_\_\_\_\_\_\_\_\_\_\_, el. p. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

42.2.Partnerio: adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; el. paštas \_\_\_\_\_\_\_\_\_\_\_\_\_\_\_\_\_. (*jei projekte dalyvauja daugiau projekto partnerių, kiekvieno pavadinimas ir el. paštas nurodomas atskiru papunkčiu).*

43. Elektroniniu paštu siųstas laiškas laikomas gautu tą pačią dieną. Paštu siųstas laiškas laikomas gautu praėjus 7 (septynioms) darbo dienoms po jo išsiuntimo registruotu laišku.

44. Šalys įsipareigoja per 3 (tris) darbo dienas viena kitą informuoti apie savo adreso ir (ar) elektroninio pašto pakeitimą. Šalys, neįvykdžiusios šio įsipareigojimo, negali reikšti pretenzijų, kad negavo pranešimų ir kitų dokumentų, siųstų pagal senus duomenis.

**10. BAIGIAMOSIOS NUOSTATOS**

45.Ši Sutartis įsigalioja iš karto po to, kai abi Šalys ją pasirašo, ir galioja tol, kol Šalys įvykdo įsipareigojimus, susijusius su projekto įgyvendinimu *(abi Šalys gali numatyti ir ilgesnį Sutarties terminą).*

46.Ši Sutartis vykdoma ir aiškinama remiantis Lietuvos Respublikos teise. Šalių tarpusavio santykiai, neaptarti šioje Sutartyje, reguliuojami Lietuvos Respublikos teisės aktų nustatyta tvarka.

47.Visi ginčai, nesutarimai, kylantys iš šios Sutarties, sprendžiami derybomis. Nepavykus išspręsti ginčo, ginčai sprendžiami vadovaujantis Lietuvos Respublikos teisės aktais kompetentingame Lietuvos Respublikos teisme.

48. Šia Sutartimi Partneris (-iai) patvirtina, kad yra susipažinęs (-ę) su komunikacijos projektu, savo teisėmis ir pareigomis jį įgyvendinant.

49.Ši Sutartis sudaryta \_\_\_\_\_\_\_\_\_\_\_\_*(įrašykite skaičių, kuris priklauso nuo projekto partnerių skaičiaus projekte)* egzemplioriais, turinčiais vienodą teisinę galią, po vieną egzempliorių kiekvienam: projekto koordinatoriui ir projekto partneriui.

50. Šios Sutarties priedai yra: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

51. Ši Sutartis Šalių perskaityta, suprasta dėl turinio bei pasekmių ir, kaip atitinkanti jų valią, priimta ir pasirašyta.

**REKVIZITAI IR PARAŠAI**

|  |  |
| --- | --- |
| Pareiškėjas  Kodas \_\_\_\_\_\_\_\_\_\_\_\_\_\_\_\_\_\_\_\_\_\_  Adresas \_\_\_\_\_\_\_\_\_\_\_\_\_\_\_\_\_\_\_\_\_  A.s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banko pavadinimas \_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_  Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigų pavadinimas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | Partneris *(kiekvieno rekvizitai ir parašai nurodomi atskirai)*  Kodas\_\_\_\_\_\_\_\_\_\_\_\_\_\_\_\_\_\_\_\_\_\_  Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banko pavadinimas \_\_\_\_\_\_\_\_\_\_\_\_\_\_\_\_\_  Banko kodas\_\_\_\_\_\_\_\_\_\_\_\_\_\_\_\_\_\_\_\_\_\_\_  Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigų pavadinimas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |
|  |  |